มั่นนี่ทูเดย์
ธกส.ลุยเอสเอ็มอี
24 มี.ค. 2559

ธกส.ลุยเอสเอ็มอี
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ณ วันที่ 20 มี.ค. ธนาคารสามารถอนุมัติสินเชื่อโครงการ 1 ตำบล 1 เอสเอ็มอี ได้ 6,367 ราย วงเงินสินเชื่อ 5,386 ล้านบาท จากเป้าหมายการปล่อยสินเชื่อในโครงการนี้ให้ได้ 7.2 หมื่นล้านบาท ภายใน 1 ปี หรือสิ้นสุดปีบัญชี 2559 ทั้งนี้ ธ.ก.ส.ได้ตั้งสำนักงานโครงการสินเชื่อ 1 ตำบล 1 เอสเอ็มอีเกษตรขึ้น มีศูนย์บ่มเพาะและพัฒนานวัตกรรมเอสเอ็มอีเกษตร รวมทั้งมีหน่วยงานวิเคราะห์ลูกหนี้ มีผลตั้งแต่วันที่ 1 เม.ย. 2559
ขยายเวลาจัดซื้อ
นายมนัส แจ่มเวหา อธิบดีกรมบัญชีกลาง ในฐานะประธานคณะกรรมการว่าด้วยการพัสดุ (กวพ.) เปิดเผยว่า ที่ประชุม กวพ.มีมติขยายระยะเวลากำหนดวงเงินวิธีการจัดหาพัสดุของส่วนราชการตามระเบียบสำนักนายกรัฐมนตรีว่าด้วยการพัสดุ พ.ศ. 2535 ออกไปถึงวันที่ 30 ก.ย. 2559 โดยการจัดซื้อจัดจ้างตั้งแต่ราคา 5 แสนบาท ให้ใช้วิธีตกลงราคา การจัดซื้อจัดจ้างตั้งแต่ราคา 5 แสนบาท ถึง 2 ล้านบาท ใช้วิธีสอบราคา